**Valdas Ivanauskas**|  |
| Asmeniniai duomenys |
| Gimimo data | 1966 m. liepos 31 d. (57 metai) |
| Gimimo vieta | Kaunas, Lietuva |
| Klubai |
| Dabar žaidžia | Baigęs karjerą |
| **Pozicija** | Puolėjas |
| Jaunimo klubai |
|  | Vilija Kaunas |
| Profesionalūs klubai\* |
| 19841985–19861986–199019901990–19931993–19971997–19991999–20012001–2002 | Žalgiris VilniusCSKA MoskvaŽalgiris VilniusLokomotiv MoskvaAustria WienSV HamburgAustria SalzburgSV WilhelmshavenBV Cloppenburg | 012 0(1)032 0(2)083 (19)016 0(7)078 (28)091 (13)035 0(7)050 (16)021 0(8) |
| Nacionalinė komanda\*\* |
| 1988–19901990-2000 | Tarybų Sąjunga Tarybų SąjungaLietuva Lietuva | 005 0(0)028 0(8) |
|  Treniruotos komandos |
| 2003–20042004–20052005–20062006–20072007–20082008–20092009–200920092010201220132013–20152016–201720172017–20182018–20192021–2022 | Lietuva Lietuva (asistentas)FBK KaunasHeart of Midlothian Edinburgh (asistentas) Heart of Midlothian EdinburghCarl Zeiss JenaBanga GargždaiLietuvos U-21Baku „Standart"FK ŠiauliaiREO VilniusFC Dila GoriFC SKA-Energia KhabarovskEthnikós ÁchnaFK Luč-Ènergiâ VladivostokZagłębie Sosnowiec SALietuva Lietuva |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Valdas Ivanauskas** (g. 1966 m. liepos 31 d. Kaune) – Lietuvos futbolininkas, treneris.

50-mečio proga, 2016 m. rugpjūčio 9 d. V. Ivanauskui įteiktas LFF III laipsnio ordinas.

Žaidėjo karjera
---------------

Pradėjo Kauno vaikų klube „Vilija".. Pirmas profesionalus klubas – FK Žalgiris. Vėliau atvyko į Maskvą, žaidė Lokomotyvo bei CSKA komandose. 1988 m. debiutavo sovietinėje vienuolikėje, joje sužaidė 4 oficialias rungtynes.

Atgavus Nepriklausomybę, Lietuvai atstovavo 23 tarptautinėse rungtynėse.[reikalingas šaltinis] 1991 m. išvyko į Vienos „Austria" klubą. 1991–1993 m. žaisdamas „Austria" 3 kartus laimėjo Austrijos čempionatą, 1992 m. – taurę. 1993–1997 m. 91 žaidė Bundeslygoje Hamburger SV komandoje, įmušė 13 įvarčių. Dėl veržlumo ir dinamiškumo buvo pramintas Bjauriuoju Ivanu ('Ivan, der Schreckliche').

Vėliau grįžo į Austrijos SV Salzburg. 1999–2001 m. žaidė Vokietijoje, SV Wilhelmshaven, kuri 2000 m. iš regioninės Oberlygos pakilo į aukštesnę regioninę šiaurės lygą (Regionalliga Nord). Aktyvią žaidėjo karjerą baigė BV Cloppenburg komandoje. 2010 m. žaidė FC Šiaulių Tigrai komandoje, su kuria užėmė 1 vietą LFF III lygos Šiaulių Apskrities pirmenybėse.

Trenerio karjera
----------------

2002 m. gavo trenerio kvalifikaciją (Vokietijos Kelno aukštoji sporto mokykla). Nuo 2003 m. dirbo Lietuvos nacionalinės rinktinės trenerio asistentu atrankos varžybose į 2004 m. Europos futbolo čempionatą Portugalijoje ir pradėjo treniruoti tuometinį Rūdiškių „Vėtros" klubą.

Ivanauskas 2004–2005 m. sezono metu dirbo FBK Kauno komandos treneriu, 2006 m. kovą paskirtas laikinuoju vyriausiuoju treneriu Škotijos Hearts komandoje, po sezono paskirtas pagrindiniu komandos treneriu. Nuo 2007 m. rugsėjo treniravo Vokietijos FC Carl Zeiss Jena klubą, bet buvo atleistas iš vyr. trenerio posto, nes komandos vadovų netenkino užimama vieta čempionate.

2008 m. liepos 17 d. pasirašė pusmečio sutartį su Gargždų Banga, o 2009 m. vasario 13 d. ji buvo pratęsta. 2009 m. liepos viduryje pasirašė sutartį su Baku „Standart" klubu, tačiau spalio pabaigoje buvo atleistas dėl nepateisintų lūkesčių. 2010 m. rugpjūčio 12 d. susitarė su Šiaulių klubu, kurį treniravo iki sezono pabaigos. Pasibaigus 2010–2011 m. A lygos sezonui sutartis su V. Ivanausku nebuvo pratęsta, nes klubas norėjo greičiau pradėti formuoti komandą.

2013 m. sausio pabaigoje pasirašė pusės metų sutartį su Gruzijos FC Dila Gori klubu.

2008 m. lapkričio 11 d. laikinai treniravo Lietuvos U-18 rinktinę, kuri 2008 m. lapkričio 21 d. sužaidė lygiosiomis (1:1) su Vokietijos U-18 rinktine. 2009 m. vasario 20 d. V. Ivanauskas buvo paskirtas Lietuvos U-21 rinktinės vyr. treneriu, tačiau jam išvykus į Azerbaidžaną LFF nusprendė, kad jis negalės tinkamai atlikti savo pareigų, todėl jis buvo pakeistas Vitalijumi Stankevičiumi.

2017 m. antroje pusėje dirbo su Dinamo Brest klubu, tapo klubo sporto direktoriumi.

### Lietuvos rinktinė

2021 rugpjūčio 8 d. paskirtas Lietuvos nacionalinės rinktinės vyr. treneriu su trimis talkininkais: trenerio asistentu Tomu Ražanausku, vartininkų treneriu Audriumi Ramonu bei fizinio rengimo treneriu iš Vokietijos Thomas Klimmeck. V. Ivanausko kandidatūrą aktyviai rėmė su kriminaliniu pasauliu siejami A. Pukelis–Švinius ir Žydrūnas Buzas.

Vienas nesėkmingiausių vyr. trenerių Lietuvos futbolo istorijoje – jam vadovaujant Lietuvos rinktinė pralaimėjo Liuksemburgui 0:2, Farerų saloms 1:2, Europos vidutiniokei Turkijai 0:6.

Iš 11 rungtynių:

* Laimėta: 1
* Lygiosios: 1
* Pralaimėta: 9

2022 m. birželio 28 d. atleistas iš pareigų.

Spaudos konferencijų metu pagarsėjo nepagarbiu bendravimu su žurnalistais, futbolo apžvalgininką Nerijų Kesminą po šio išsakytos kritikos kvietė „atvažiuoti pasikalbėti".  Konfliktavo su A. Novikovu ir kitais rinktinės žaidėjais, viešbučių personalu.

Įvarčiai Lietuvos rinktinėje
----------------------------

| # | Data | Arena | Varžovas | Po įvarčio | Finalinis | Varžybos |
| --- | --- | --- | --- | --- | --- | --- |
| 1. | 1994 m. liepos 29 d. | Vilnius | Estija Estija | 1-0 | 3-0 | Baltijos taurė |
| 2. | 1994 m. liepos 29 d. | Vilnius | Estija Estija | 2-0 | 3-0 | Baltijos taurė |
| 3. | 1994 m. rugsėjo 7 d. | Kijevas | Ukraina Ukraina | 1-0 | 2-0 | EČ atranka |
| 4. | 1995 m. spalio 11 d. | Vilnius | Estija Estija | 5-0 | 5-0 | EČ atranka |
| 5. | 1997 m. rugsėjo 6 d. | Vilnius | Šiaurės Makedonija Šiaurės Makedonija | 1-0 | 2-0 | PČ atranka |
| 6. | 1998 m. spalio 14 d. | Vilnius | Bosnija ir Hercegovina Bosnija ir Hercegovina | 1-1 | 4-2 | EČ atranka |
| 7. | 1998 m. spalio 14 d. | Vilnius | Bosnija ir Hercegovina Bosnija ir Hercegovina | 2-1 | 4-2 | EČ atranka |
| 8. | 1998 m. spalio 14 d. | Vilnius | Bosnija ir Hercegovina Bosnija ir Hercegovina | 3-2 | 4-2 | EČ atranka |

Šaltiniai
---------

1. ↑  V. Ivanauskui 50-mečio proga – LFF III laipsnio ordinas. 2016-08-09, Lff.lt (tikrinta 2024-03-11).
2. ↑  klaipedos.diena.lt
3. ↑  blick.ch
4. ↑
5. ↑   Archyvuota kopija 2008-04-15 iš Wayback Machine projekto.
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑  lff.lt: permainos rinktinėje Archyvuota kopija 2022-06-28 iš Wayback Machine projekto.
18. ↑
19. ↑
20. ↑

Literatūra
----------

* Valdas Ivanauskas: žaidimas gyvenimu: biografinis pasakojimas apie futbolininką (sud. Andrius Guginis). – Vilnius: A. Guginis. – 154 p.: iliustr. – ISBN 978-609-408-060-9

Nuorodos
--------

* Futbolinis.lt
* National-football-teams.com
* Apie kotreniravimą 2003/04, **(**vok.**)**
* Autobiografinė knyga „Valdas Ivanauskas. Žaidimas gyvenimu" Archyvuota kopija 2012-01-02 iš Wayback Machine projekto.